*.*

VADLĪNIJAS Nr.1

PAR STARPPOSMU PĀRSKATU IESNIEGŠANU

1. Lai mazinātu projektu īstenotājiem un Sabiedrības integrācijas fondam (turpmāk – Fonds) administratīvo slogu un ievērotu labus finanšu pārvaldības principus, zemāk ir sniegti gadījumi un ieteicamā rīcība projekta iesniedzējam par starpposmu pārskatu iesniegšanu.
2. ***Starpposma un noslēguma pārskata uzdevums ir informēt***Fondu ***par projekta īstenošanas atbilstību izvirzītajiem mērķiem, sasniegtajiem rezultātiem***un***projektu izmaksu attiecināmību****,* līdz ar to pārskatos sniegtā informācija ir cieši saistīta ar otrā avansa vai noslēguma maksājuma lietderību un pamatotību.
3. Ja noslēgtajamLīgumam par valsts budžeta finansētās programmas īstenošanu ir plānots starpposma pārskats (iesniegšanas termiņš norādīts Līguma 6.1.punktā), kura periodā ir veiktas ***plānotās aktivitātes, kā arī veikti maksājumi*,** iesniedz starpposma pārskatu atbilstoši Līgumā noteiktajam termiņam.
4. Projektu iesniedzēju rīcība šādos gadījumos:

Ja noslēgtajam Līgumam par valsts budžeta finansētās programmas īstenošanu ir plānots starpposma pārskats (iesniegšanas termiņš norādīts Līguma 6.1.punktā), bet Līgumā norādītajā starpposma periodā ***nav uzsāktas aktivitātes, kā arī nav veikti maksājumi***, jau pirms termiņa iestāšanās, kad jāsniedz starpposma pārskats, jāinformē Fondu, nosūtot parakstītu (vēlams elektroniski) vēstuli ar skaidrojumu un Līguma grozījumu pieprasījumu uz e-pasta adresi: pasts@sif.gov.lv.

Vēstulē jānorāda:

1. Detalizēts pamatojums\*, kāpēc aktivitātes nav uzsāktas projektā plānotajā termiņā un kad tās plāno īstenot;
2. Plānoto starpposma pārskata perioda pagarinājumu\*\* līguma grozījuma veikšanai.

Fonda sekretariāts izvērtēs sniegto pamatojumu un sagatavos līguma grozījumus par starpposma pārskata perioda pagarinājumu un tā iesniegšanas datumu, un nosūtīs tos projekta īstenotājam.

*\* Piemērs pamatojumam – Projektā plānoto semināru ciklu tiešsaistē nevarēja noorganizēt 18.04.2021.-20.04.2021. un 01.05.2021. - 04.05.2021., jo nepieteicās plānotais dalībnieku skaits (40). Uzrunājot potenciālos dalībniekus ar anketēšanu, semināru cikls tiešsaistē ir pārcelts uz 05.06.2021.- 07.06.2021. un 16.06.2021.- 19.06.2021., jo tajos datumos ir pieteicies lielākais dalībnieku skaits (74). Tā rezultātā vienīgās plānotās izmaksas par moderatoru un lektoru darbu atlīdzību nav veiktas plānotajā starpposma pārskata periodā (01.03.2021.-31.05.2021.). Informējam, ka nepieciešams pagarināt starpposma pārskata periodu līdz 30.06.2021.*

*\*\* Jābūt īstenotai daļai no projektā plānotajām aktivitātēm un veiktiem maksājumiem, lai varētu pārliecināties par īstenoto aktivitāšu atbilstību izvirzītajiem mērķiem, sasniegtajiem rezultātiem un projekta izmaksu attiecināmību.*

Ja noslēgtajam Līgumam par valsts budžeta finansētās programmas īstenošanu ir plānots starpposma pārskats (iesniegšanas termiņš norādīts Līguma 6.1.punktā), bet Līgumā norādītajā starpposma periodā ***ir uzsāktas aktivitātes, bet maksājumi veikti neilgi pēc starpposma pārskata perioda beigām un līdz starpposma pārskata iesniegšanai***, iesniedzot starpposma pārskatu Fondā:

1. jānorāda Starpposma pārskata veidlapā (piemēram, sadaļā *Secinājumi, ieteikumi, cita informācija*) pamatojumu:
	1. kāpēc maksājumi nav veikti Līgumā norādītāja starpposma periodā;
	2. kad un par ko jau ir veikti maksājumi;
2. jāpievieno Valsts kases konta izdruka par periodu līdz starpposma atskaites iesniegšanai Fondā, kurā ir identificējami veiktie maksājumi.